**Zmluva o poskytnutí dát**

uzavretá podľa § 269 ods. 2 zákona č. [513/1991 Zb.](https://www.slov-lex.sk/pravne-predpisy/SK/ZZ/1991/513/20201001)

(Obchodného zákonníka) v znení neskorších právnych predpisov

(ďalej len „zmluva“)

medzi

Názov: Operačné stredisko záchrannej zdravotnej služby Slovenskej republiky

Sídlo: Trnavská cesta 8/A, 821 08 Bratislava

IČO: 36 076 643

IČ DPH: SK2022063802

Bankové spojenie: Štátna pokladnica

IBAN: SK16 8180 0000 0070 0025 9030

Zriadený Ministerstvom zdravotníctva Slovenskej republiky dňa 15.07.2005 zriaďovacou listinou č. 18228-5/2005-SP

Konajúci prostr.: MUDr. Július Pavčo, riaditeľ

Kontakt vo veciach technických:

Meno a priezvisko: xxxxxxx

Tel. kontakt: xxxxxxxxx

E-mail: xxxxxxx

(ďalej len „Poskytovateľ“)

a

Názov: Centrum dopravního výzkumu, v. v. i.

Sídlo: Líšeňská 2657/33a, 636 00 Brno - Líšeň

IČO: 44994575

DIČ: CZ44994575

Bankové spojenie: KB Brno – město

Číslo účtu: 100736621 /0100

Štatutárny orgán: Ing. Jindřich Frič, Ph.D., riaditeľ

Zapísaný: v rejstříku veřejných výzkumných institucí u MŠMT

Tel. kontakt: xxxxxxx

E-mail: xxxxxxxx

Kontakt vo veciach technických:

Meno a priezvisko: xxxxx

Tel. kontakt: xxxxxx

E-mail: xxxxxx

(ďalej len „Nadobúdateľ“)

**Článok I.**

**Predmet a účel zmluvy**

* 1. Predmetom tejto zmluvy je úprava práv a povinností zmluvných strán a stanovenie podmienok v súvislosti s poskytnutím digitálnych dát.
	2. Touto zmluvou sa Poskytovateľ zaväzuje poskytnúť dáta, ktoré súvisia s dopravnými nehodami na území Slovenskej republiky pre účely analytických činností pre Ministerstvo dopravy a výstavby Slovenskej republiky, prípadne pre projekty VaV Centra dopravního výzkumu, v. v. i. (ďalej len „Dáta“). Využitie Dát za iným účelom musí vždy písomne odsúhlasiť Poskytovateľ. Rozsah, obsah, štruktúra a forma poskytnutia Dát je obsahom prílohy č. 1 k tejto zmluve.
	3. Dáta za obdobie rokov 2019 - 2022 budú Nadobúdateľovi poskytnuté elektronickou poštou na e-mailovú adresu: cdv@cdv.cz najneskôr do 1 mesiaca odo dňa účinnosti tejto zmluvy. Aktualizácia dát za obdobie roku 2023 bude Nadobúdateľovi poskytnutá elektronickou poštou na e-mailovú adresu: cdv@cdv.cz najneskôr do 28. 02. 2024 a aktualizácia Dát za obdobie roku 2024 bude Nadobúdateľovi poskytnutá elektronickou poštou na e-mailovú adresu: cdv@cdv.cz najneskôr do 28. 02. 2025.
	4. Nadobúdateľ je oprávnený využívať Dáta v rámci analytických činností pre Ministerstvo dopravy a výstavby Slovenskej republiky a pre projekty VaV. Využitie Dát za iným účelom musí vždy dopredu písomne odsúhlasiť Poskytovateľ.

**Článok II.**

**Cena, zmluvné pokuty a zodpovednosť za škody**

* 1. Dáta špecifikované touto zmluvou, ako aj prílohou č. 1 k tejto zmluve, sa Poskytovateľ zaväzuje poskytnúť Nadobúdateľovi bezodplatne.
	2. Nadobúdateľ sa zaväzuje, že Dáta neposkytne v akejkoľvek forme žiadnej tretej osobe, okrem osôb a na účely stanovené v Čl. I. ods. 1.2. tejto zmluvy.
	3. Nadobúdateľ sa zaväzuje, že pohľadávku voči Poskytovateľovi, ktorá mu, ako veriteľovi vznikne z tohto zmluvného vzťahu, nepostúpi podľa § 524 a nasl. Občianskeho zákonníka tretej osobe bez predchádzajúceho písomného súhlasu Poskytovateľa, ako dlžníka. Postúpenie pohľadávky Nadobúdateľom bez predchádzajúceho písomného súhlasu Poskytovateľa je neplatné podľa § 39 Občianskeho zákonníka. Súhlas Poskytovateľa je platný len za podmienky, že bol na takýto úkon udelený predchádzajúci písomný súhlas jeho zriaďovateľa (Ministerstvo zdravotníctva Slovenskej republiky).
	4. Pre prípad porušenia využitia Dát pre účel uvedený v Čl. I. tejto zmluvy sa zmluvné strany dohodli, že Nadobúdateľ je povinný uhradiť Poskytovateľovi zmluvnú pokutu vo výške 500,- EUR ( slovom: päťsto EUR), a to za každé takéto jednotlivé porušenie.
	5. Porušením využitia Dát pre účel podľa tejto zmluvy sa rozumie:
1. Využitie Dát pre iný účel, ako účel uvedený v Čl. I. bodu 1.2. tejto zmluvy, a to bez predchádzajúceho písomného súhlasu Poskytovateľa,
2. Poskytnutie Dát v akejkoľvek forme tretej osobe bez písomného súhlasu Poskytovateľa.
	1. Úhradou zmluvnej pokuty nie je dotknuté právo Poskytovateľa na náhradu škody podľa platných právnych predpisov, o ktorú vzniknutá škoda presahuje dohodnutú zmluvnú pokutu.
	2. Zodpovednosť za škodu spôsobenú porušením povinností podľa tejto zmluvy sa riadi § 373 a nasl. Obchodného zákonníka.
	3. Zmluvné strany sa zaväzujú upozorniť druhú zmluvnú stranu bez zbytočného odkladu na akékoľvek vzniknuté okolnosti brániace riadnemu a včasnému plneniu predmetu zmluvy alebo vylučujúce zodpovednosť.

**Článok III.**

**Trvanie a skončenie zmluvy**

* 1. Táto zmluva sa uzatvára na dobu určitú, a to odo dňa nadobudnutia jej účinnosti do 28.02.2025.
	2. Táto zmluva môže byť ukončená:
1. vzájomnou písomnou dohodou zmluvných strán,
2. odstúpením od zmluvy v zmysle § 344 a nasl. Obchodného zákonníka,

V prípade, že Nadobúdateľ podstatným spôsobom poruší niektorú z podmienok uvedených v tejto zmluve, môže Poskytovateľ okamžite odstúpiť od zmluvy.

1. písomnou výpoveďou doručenou druhej zmluvnej strane,

Zmluvu možno vypovedať z akéhokoľvek dôvodu, alebo aj bez udania dôvodu. Výpovedná lehota pre účely zmluvy je 1 mesiac a začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane,

1. uplynutím doby, na ktorú bola zmluva uzavretá.

**Článok IV.**

**Spoločné a záverečné ustanovenia**

* 1. Ak niektoré okolnosti nie sú touto zmluvou upravené, riadia sa príslušnými ustanoveniami Obchodného zákonníka v platnom znení.
	2. Zmluvné strany vyhlasujú, že sa budú snažiť riešiť všetky spory, ktoré prípadne vyplynú z výkladu a realizácie tejto zmluvy zmierom. Ak nebude zmierlivé riešenie sporu možné, budú riešené podľa platného právneho poriadku Slovenskej republiky. Táto zmluva sa riadi právom Slovenskej republiky.
	3. Zmluvné strany sa dohodli, že všetky spory vyplývajúce z tejto zmluvy budú riešiť predovšetkým dohodou. Ak sa zmluvné strany vzájomne nedohodnú, postúpia spor vecne a miestne príslušnému súdu SR.
	4. Všetky podania a iné oznámenia, ktoré sa doručujú zmluvným stranám, je potrebné doručiť osobne, alebo doporučenou listovou zásielkou, alebo elektronickou poštou.
	5. Práva a povinnosti vyplývajúce z tejto zmluvy pre zmluvné strany prechádzajú v celom rozsahu na prípadných právnych nástupcov všetkých zmluvných strán.
	6. Túto zmluvu je možné zmeniť alebo doplniť len na základe vzájomnej dohody zmluvných strán, a to vo forme písomných očíslovaných dodatkov k zmluve.
	7. Táto zmluva je vyhotovená v 4 rovnopisoch, z ktorých každý má platnosť originálu. Poskytovateľ obdrží 2 vyhotovenia a Nadobúdateľ 2 vyhotovenia.
	8. Táto zmluva je platná dňom jej podpisu obidvoma zmluvnými stranami a účinná dňom nasledujúcim po dni jej zverejnenia v Centrálnom registri zmlúv vedenom pri Úrade vlády Slovenskej republiky. Táto zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto zmluva bude zverejnená v Centrálnom registri zmlúv - verejnom zozname povinne zverejňovaných zmlúv, ktorý vedie Úrad vlády Slovenskej republiky v elektronickej podobe.
	9. Zmluvné strany prehlasujú, že táto zmluva predstavuje slobodný a vážny prejav ich vôle, je pre ne určitá a zrozumiteľná, neuzatvorená v tiesni a za nápadne nevýhodných podmienok, na znak čoho ju vlastnoručne podpisujú.

V Bratislave, dňa \_\_\_3.2.2023\_\_\_\_\_\_\_\_\_\_\_ V\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poskytovateľ: Nadobúdateľ:

Digitálně podepsal Ing.

Jindřich Frič, Ph.D.

Datum: 2023.01.27 09:30:48

+01’00'

.......................................... ..........................................

MUDr. Július Pavčo, riaditeľ Ing. Jindřich Frič, Ph.D., riaditeľ

**Operačné stredisko záchrannej zdravotnej Centrum dopravního výzkumu, v. v. i.**

**služby Slovenskej republiky**